  **Republika e Kosovës**

**Republika Kosova - Republic of Kosovo**

**AGJENCIA KUNDËR KORRUPSIONIT**

**AGENCIJA PROTIV KORRUPCIJE**

**ANTI – CORRUPTION AGENCY**

RAPORT

**DEKLARIMI I DHURATAVE TË PRANUARA NGA INSTITUCIONET PËR VITIT 2016**

***PRISHTINË, GUSHT 2017***

**Katalogu i dhuratave**

Bazuar në Ligjin nr. 04/L-050 si dhe Ligjin Nr. 04/L-228, Institucionet publike duhet t’i emërojnë zyrtarët përgjegjës për mbajtjen e regjistrit të dhuratave. Të gjitha dhuratat e pranuara dhe vlera e tyre përkatëse, si dhe emrat e personave që kanë dhënë dhuratën, duhet të regjistrohen në regjistrin e dhuratave nga personi zyrtar që përcaktohet nga Agjencia dhe që mbahen nga institucioni, në të cilin personi zyrtar ushtron detyrën. Kopjet e katalogëve duhet t’i dërgojnë në AKK jo më vonë se më 31 mars të vitit në vijim.

**Dorëzimi i katalogut të dhuratave**

Agjencia kundër Korrupsionit, gjatë muajit mars të vitit 2017 ka pranuar njoftimin nga 36 institucione të cilat kanë deklaruar se kanë pranuar dhurata 9 nga këto institucione, ndërsa 27 kanë deklaruar se nuk kanë pranuar dhurata gjatë vitit paraprak.

Institucionet të cilat kanë dorëzuar kopjet e katalogut të dhuratave gjatë këtij viti për vitin paraprak janë: Presidenca 20 dhurata; Kuvendi i Kosovës 16 dhurata; Zyra e Kryeministrit 14 dhurata; Agjencia kundër Korrupsionit 1 dhuratë; Ministria e Financave 9 Dhurata; Ministria e Punëve të Jashtme 2 dhurata; Prokuroria e Shtetit 1 dhuratë; Fondi për Sigurimin e Depozitave në Kosovë 1 dhuratë; Zyra e Rregullatorit për Energji 12 dhurata; Komuna e Graçanicës 1 dhuratë.

Të dhënat e specifikuara lidhur me katalogët e dhuratave sipas institucioneve që i kanë dorëzuar kopjet e katalogut në AKK, janë të paraqitura në tabelën në vijim:

|  |  |  |  |
| --- | --- | --- | --- |
| **Institucioni** | **Protokollare** | **Rastit** | **Numri i përgjithshëm** |
| Presidenca | 17 | 3 | 20 |
| Kuvendi | 15 | 1 | 16 |
| Zyra e Kryeministrit | 12 | 2 | 14 |
| Agjencia kundër Korrupsionit | 1 | 0 | 1 |
| Ministria e Financave | 9 | 0 | 9 |
| Ministria e Punëve të Jashtme | 2 | 0 | 2 |
| Prokuroria e Shtetit | 0 | 1 | 1 |
| Fondi për Sigurimin e Depozitave në Kosovë | 1 | 0 | 1 |
| Zyra e Rregullatorit për Energji | 8 | 4 | 12 |
| Komuna e Graçanicës | 1 | 0 | 1 |
| **Totali** | **66** | **11** | **77** |